open-index/open-wikipedia-markdown huggingface dataset:
Niamh Ní Chróinín

She çhebbeyder çhellveeish as radio ee **Niamh Ní Chróinín**. She çhebbeyder as ard-hebbeyder t'ee ec y çhirveish da deiney aegey t'er Cúla4, sraith chlaareeyn as bollagh noa çhellveeish yn Yernish. Ta kiangley mooar eck ayns taghyrtyn Yernish da deiney aegey as t'ee ny h-ambassadeyr ec Cúla4 foast ec taghyrtyn da deiney aegey er fei'n çheer.

### Coorse bea
Va Niamh ruggit ayns Divlyn, as v'ee gobbraghey roish shoh myr markiagh jysk lesh TodayFM, 98FM, Raidió RíRá as Raidió na Gaeltachta. She briw v'ee er y straih *[[Junior Eurovision Éire|Junior Eurovision]]* er TG4. She *Bean an Tí* t'ee dy mennick ec BEO – co-hirrey kiaullee Oireachtas na Gaeilge as ec y cho-hirrey Scléip Ghael-Linn. 

## Jeeagh er neesht

* Cúla4

## Imraaghyn
Sheeidey

She frauaig phroteen najooragh eh **sheeidey** as foddee cummaghyn jeh ve feeit myr eggaghyn feeit. Ta frauaig phroteen y çheeidey jeant ass fibroin son y chood smoo, as eh er n'ghientyn liorish laarvaghyn beishteigyn ennagh as ad jannoo cocoonyn. Ta'n sheeidey share ennit goit ass cocoonyn laarvaghyn crooag heeidey yn chrouw smeyr *[[Bombyx mori]]* ta troggit 'sy vondiaght (troggal dhianeyn sheeidey). Ta caslys skelley yn çheeidey çheet ass strughtoor prismagh ny frauaigyn sheidey ta lhiggey da eaddagh sheeidey aaskellaghey sollys ta çheet da ec uillinyn eigsoyllagh, as daaghyn caghlaaee gientit myr eiyrtys.

Ta'n sheeidey goll er ghientyn liorish shiartanse dy veishteigyn; agh, dy cadjin, cha nel agh sheeidey y phraddag lhemyn goll er ymmyd ayns jantys eggaghyn feeit. Ta'n sheeidey goll er ghientyn liorish laarvaghyn beishteigyn ta goll trooid ooilley-hoe, agh ta beishteigyn ennagh, lheid ass sneeuderyn moggyl as griaranyn caignagh, gientyn sheeidey er feie nyn mea oc. Chammah's shen, ta gientyn sheeidey ry-akin ayns hymenoptera (shellanyn, connspeaghyn, as snienganyn), yeeastyn argid, quaillagyn Voaldyn, caraigyn, jarganyn, quaillagyn, as midjeyn. Ta arthropodyn elley, lheid as doo oalleeyn, gientyn sheeidey chammah.

## Ymmyd

### Eaddeeyn
Ta maanalys y çheeidey jannoo eh souyr myr red dy cheau ayns emshir heh as choud's ta'n ceaueyder bioyr. Ta'n yn-chondughtaght injil echey freayll aer çheh faggys da'n chrackan car emshir eayr. T'eh ymmydit dy mennick ayns eaddeeyn lheid as lheinaghyn, carvatyn, blooseyn, gooynyn formoil, eaddeeyn ard-assanagh, eaddagh asstan, eaddagh crackan, cullee chadlee, cullee fastyr, gooynyn greiney, as eaddeeyn Aishanagh tradishoonagh. Ta sheeidey feer vie da eaddeeyn noi beishteigyn, as son freayltys y cheaueyder veih corveeylyn as croaganyn.

Eggaghyn feeit jeant ass sheeidey, t'ad goaill stiagh stroll, charmeuse, habutai, shiffon, taffeta, crêpe de chine, dupioni, noil, tussah, as shantung, mastey fir elley.

## Imraaghyn

## Kianglaghyn magh

*Screeuyn moyllee da'n çheeidey lesh screeudeyryn Raueagh as Baisantagh
*Straih dy chaartyn ta taishbyney traaght dowanagh y çheeidey
*Troggal crooagyn sheeidey ayns shamyryn-ynsee son cooishyn ynsee (marish fotografyn)
Victoria Justice

She ben-aghteyr as arraneyder Americaanagh ee **Victoria Dawn Justice** (ruggit er 19 Toshiaght Arree 1993). T'ee er ny gheddyn shairtanse d'accolaidyn, goaill stiagh daa Aundyr Young Artist as enmyssaghtyn son tree Aundyr Imagen, Aundyr NAACP Image, as tree aundyr Kids' Choice.

Ren Justice cloie da'n chied cheayrt marish tuarystal cuirreydagh er y straih drama aittys *[[Gilmore Girls]]* (2003), as haink enney urree er Nickelodeon, cloie Lola Martinez er y straih drama aittys *[[Zoey 101]]* (2005–2008), Tori Vega er y sitcom jeigeyr *[[Victorious]]* (2010–2013), as Jordan Sands 'sy fillym atçhim aittys *[[The Boy Who Cried Werewolf (fillym 2010)|The Boy Who Cried Werewolf]]* (2010). Lurg shen, ren ee cloie 'sy fillym aittys romansagh *[[The First Time (fillym 2012)|The First Time]]* (2012), y fillym jeigeyr *[[Fun Size]]* (2012), y fillym drama aittys *[[Naomi and Ely's No Kiss List]]* (2015), y fillym aittys jeigeyr *[[The Outcasts (fillym 2017)|The Outcasts]]* (2017), y fillym romansagh *[[Trust (fillym 2021)|Trust]]* (2021), y fillym aittys *[[Afterlife of the Party]]* (2021), as y fillym aittys romansagh *[[A Perfect Pairing]]* (2022). Chammah's shen, ren ee cloie yn paart toshee myr Lindy Sampson 'sy straih hellveeish creaueagh *[[Eye Candy (straih hellveeish)|Eye Candy]]* (2015) liorish MTV. 

'Sy chiaull, ta Justice er ny recortyssey shiartanse d'arraneyn son cassanyn-sheean da ny shalleeyn aghteyrys eck, goaill stiagh *Victorious* as yn obbyr chiaullee lesh Nickelodeon *[[Spectacular!]]* (2009). Va'n chied hingyl eck, "Gold", skeaylt magh ayns 2013. Hie ee er hiatys feie shiaght bleeaney voish y chiaull, agh haink ee er-ash lesh yn arrane "Treat Myself" va skeaylt magh ayns Nollick 2020.

## Kianglaghyn magh

*
Zión Moreno

She ben-aghteyr as craishteyder Americaanagh ee **Zión Moreno** (ruggit er 23 Toshiaght Arree 1995). T'ee mie er enney son e paartyn çhellveeish 'sy straih *[[Control Z]]* liorish Netflix as ayns aachummey HBO Max jeh'n straih *[[Gossip Girl (straih hellveeish 2021)|Gossip Girl]]* (2021) chammah as son e paart 'sy scannane *[[K-12 (scannane)|K-12]]* va screeuit as stiurit ec Melanie Martinez.

## Bea leah
Va Moreno ruggit ayns El Paso, Texas, lesh paarantyn Meksicagh; ta e moir çheet ass Chihuahua as ta e ayr çheet ass Monterrey. V'ee troggit ayns Albuquerque, New Mexico as loayr ee yn Spaainish 'sy thie.

She ben tessen-cheintyssagh ee Moreno as hoshee ee caghlaa tra v'ee foast 'sy scoill; car y lhing shen ren e cooidjaghtee braggartaghey ish.

## Coorse bea
Darree Moreno dys Caayr York Noa tra v'ee 19 bleeaney d'eash son coorse bea y gheddyn 'sy chraishtey. V'ee scrialtit ec jantyssyn Wilhelmina, Elite, as Slay. Hoshiaght, ren ee smooinaghtyn dy nee red doolaneagh va'n craishtey agh t'ee nish smooinaghtyn dy vel eh lane soiaghey mooar.

Ren ee çhebbal Aundyryn TV Awards ec MIPCOM 2017 ayns Cannes.

Ren ee cloie da'n chied cheayrt er y scaailan tra chloie ee Fleur 'sy scannane kiaullee far-rieughagh *[[K-12 (scannane)|K-12]]* ayns 2019. Ayns 2020, hoshee ee cloie Isabela de la Fuente 'sy drama jeigeyr Meksicagh *Control Z* er Netflix. Ayns Mayrnt 2020, v'eh fogrit dy row ee reiht son Luna La y chloie 'sy straih *Gossip Girl* liorish HBO Max, aachummey bog jeh'n straih vunneydagh hie magh er 8 Jerrey Souree 2021.

## Imraaghyn

## Kianglaghyn magh
*
Daniela Vega

She ben-aghteyr as arraneyder eddyr-ghooagh Shilleeagh ee **Daniela Vega Hernández** (ruggit er 3 Mean Souree 1989). Ta enney share urree son e cloie ard-voyllagh 'sy scannane *[[A Fantastic Woman]]* (2017). Ec 90oo Aundyryn Academy ayns 2018, haink er Vega dy ve ny chied dooinney tessen-cheintyssagh rieau çhebbal ec ny h-Aundyryn. Ayns 2018, ren yn earishlioar *[[Time (earishlioar)|Time]]* enmyssey Vega myr nane jeh ny 100 deiney smoo cummaghtagh 'sy Dowan.

## Imraaghyn

## Kianglaghyn magh
*
Daniela Santiago

She craishteyder as aghteyr Spaainagh ee **Daniela Santiago Villena** (ruggit ayns Málaga, y Spaainey, er 1 Averil 1982). Ta enney mie urree son e paart myr Cristina "La Veneno" 'sy straih veashnyssagh *[[Veneno (straih hellveeish)|Veneno]]* (2020). Son e paart 'sy straih shen, chossyn ee Aundyr Ondas.

## Imraaghyn
Navya Singh

She ben-aghteyr, craishteyder, as daunseyr Injinagh ee **Navya Singh** (ruggit er 23 Nollick 1989).

## Seihll leah
Va Navya Singh ruggit lesh lught thie Sikhagh cumaadagh ayns Lakshmipur, balley beg ayns Slyst Katihar, Bihar. Hoshee ee goll trooid jymmoose olk tra v'ee aeg as hoshee ee cur ee hene myr jeigeyr bwoirrin. Darree ee dys Mumbai ayns 2011, as cheaghil ee e ennym dys Navya. Lurg lhing ghiare cummal marish dooinney mooinjeragh nagh row cohassooagh rish e enney keintyssagh, darree ee çheusthie jeh Mumbai as hoshee ee gobbraghey myr daunseyr. Tra reih ee goll trooid laue-lheeys aa-livreys keintys, haink e moir dys Mumbai son ish y chohassooaghey trooid yn obbraid.

## Coorse bea
### Cloie as daunse
Roish my daink urree dy ve ny craishteyder, ren ee obbraghey myr daunseyr ayns scannaneyn as straihyn çhellveeish. Ayns 2017, ren ee cloie er y çhellveeish 'sy straih chimmeeys *[[Savdhaan India]]* er y vollagh Life OK, as 'sy feeshan kiaullee "Shiver" lesh Monica Dogra.

Ren ee daunsey 'sy scannane *[[Pledge To Protect]]* ayns 2021. 

T'ee er ny chremmey çhynskyl scannaneaght yn Injey er yn oyr dy vel aghteyryn kis-cheintyssagh reiht son paartyn tessen-cheintyssagh, nagh vel deiney tessen-cheintyssagh reiht son paartyn bwoirrin ny firryn, as dy vel tessen-cheintyssee er nyn daishbyney ayns scannaneyn Bollywood myr "...nheeghyn faghid, ny mian gyn graih."

### Craishtey
Va'n chied tuarystal eck myr craishteyder ec Shiaghtin Fassan Lakme ayns 2016, raad she ish va'n ynrican ben tessen-cheintyssagh v'ayn. T'ee er ny chraishtey eaddeeyn va kiaddit ec Wendell Rodricks as Archana Kochhar.

Ayns 2018, ambasseyder cowree v'ee son Miss Transqueen India, tostyl aalid son mraane tessen-cheintyssagh.

## Imraaghyn

## Kianglaghyn magh
*
Caitríona Balfe

She aghteyr, gienteyder, as aa-chraishteyder fassan Yernagh ee **Caitríona Mary Balfe** (ruggit er 4 Jerrey Fouyir 1979). Ta enney share urree son e paart toshee myr Claire Fraser 'sy straih drama henndeeagh *[[Outlander (straih hellveeish)|Outlander]]* (2014–jiu) liorish Starz raad chossyn ee Aundyr British Academy Scotland, Aundyr Irish Film and Television, daa Aundyr People's Choice as tree Aundyryn Saturn. Chammah's shen, chossyn ee enmyssaghtyn son daa Aundyr Critics' Choice Television as kiare Aundyryn Golden Globe son y Ven-aghteyr Share ayns Straih Hellveeish - Drama.

Tra v'ee hoght bleeaney jeig d'eash as ee jannoo studeyryssyn er y drama ec Undinys Çhaghnoaylleeaght, Divlyn, hooar Balfe obbyr myr craishteyder fassan ayns Paarys. Feie jeih bleeaney, v'ee ry-akin ayns faghtyssyn soilsheenys as er roie-vollee son cowraghyn lheid as Chanel, Dolce & Gabbana, Alexander McQueen, Balenciaga, Givenchy, Bottega Veneta as Oscar de la Renta roish my ren ee jeeraghey er y chloie. Va paartyn toshee eck ayns ny straihyn moggylagh *[[The Beauty Inside (scannane 2012)|The Beauty Inside]]* (2012) as *[[H+: The Digital Series]]* (2012–2013), as chloie ee ayns ny scannaneyn *[[Super 8 (scannane 2011)|Super 8]]* (2011), *[[Now You See Me (scannane)|Now You See Me]]* (2013), *[[Escape Plan (scannane)|Escape Plan]]* (2013), *[[Money Monster]]* (2016), *[[Ford v Ferrari]]* (2019) as *[[Belfast (scannane)|Belfast]]* (2021).

## Imraaghyn

## Kianglaghyn magh

*
Brendan Gleeson

She aghteyr as stiureyder scannane Yernagh eh **Brendan Gleeson** (ruggit er 29 Mayrnt 1955). She fowder tree Aundyryn IFTA, daa Aundyr British Independent Film, as Aundyr Primetime Emmy t'eh as t'eh er ny ve enmyssit daa cheayrt son Aundyr BAFTA as kiare keayrtyn son Aundyr Golden Globe. Ayns 2020, va currit sheese 'sy 18oo ynnyd er rolley ny h-aghteyryn Yernagh share liorish *[[The Irish Times]]*. She ayr eh lesh ny h-aghteyryn Domhnall Gleeson as Brian Gleeson.

Ta enney share er son e chloie myr Alastor "Mad-Eye" Moody ayns straih scannane ''Harry Potter'' (2005–2010). Ta enney mie er chammah son e phaartyn cohassooagh ayns scannanyn lheid as *[[Braveheart]]* (1995), *[[Michael Collins (scannane)|Michael Collins]]* (1996), *[[The General (scannane 1998)|The General]]* (1998), *[[28 Days Later]]* (2002), *[[Gangs of New York]]* (2002), *[[Cold Mountain (scannane)|Cold Mountain]]* (2003), *[[Troy (scannane 2004)|Troy]]* (2004), *[[Suffragette (scannane)|Suffragette]]* (2015), *[[Paddington 2]]* (2017), *[[The Ballad of Buster Scruggs]]* (2018), as *[[The Tragedy of Macbeth (scannane 2021)|The Tragedy of Macbeth]]* (2021) myrane lesh e phaartyn toshee ayns *[[In Bruges]]* (2008), *[[The Guard (scannane 2011)|The Guard]]* (2011), *[[Calvary (scannane 2014)|Calvary]]* (2014), *[[Frankie (scannane 2019)|Frankie]]* (2014), as *[[The Banshees of Inisherin]]* (2022).

Chossyn eh Aundyr Primetime Emmy ayns 2009 son e phaart myr Winston Churchill 'sy scannane çhellveeish *[[Into the Storm (scannane 2009)|Into the Storm]]*. Hooar eh enmyssaght son Aundyr Golden Globe son e chloie myr Donald Trump 'sy straih *[[The Comey Rule]]* (2020) liorish Showtime. Voish 2017 derrey 2019 chloie eh 'sy straih chimmeeys *[[Mr. Mercedes (straih hellveeish)|Mr. Mercedes]]*. Hooar eh enmyssaght son Aundyr Emmy son e phaart 'sy straih aittys *[[State of the Union (straih hellveeish Ghoaldagh)|State of the Union]]* (2022) liorish Stephen Frears.

## Imraaghyn

## Kianglaghyn magh

*
Diego Velázquez

She peinteyr Spaainagh va **Diego Rodríguez de Silva y Velázquez** (bashtit er 6 Mean Souree 1599 &ndash; 6 Luanistyn 1660). She ard-ellyneyr ayns quaiyl Ree Pilib IV y Spaainey as y Phortiugal as Eash Airhey yn Spaainey. She ellyneyr liehlagh yn eash Varockagh (m.1600–1750) v'eh. Hoshee eh peintal ayns aght tenebragh, as ny s'anmey lhiassee eh aght ny seyrey ghow stiagh skeabeydys trome. Goll rish cummaghyn reayrtyn jesh scansh hendeeagh as chultooragh, pheintal eh ram cochaslyssyn vooinjer reeoil y Spaainey as fir heay, çheet dys y vullagh 'syn ard-obbyr echey, *[[Las Meninas]]* (1656).

Haink er caslyssyn Velázquez dy ve ny chiaddey da peinteyryn rieughagh as impressionagh. 'Sy 20oo eash, ren ellyneyryn lheid as Pablo Picasso, Salvador Dalí, as Francis Bacon moylley Velázquez trooid aa-obbraghey fir jeh ny caslyssyn jallooagh echey.

Va'n chooid smoo jeh'n obbyr echey goit stiagh ayns çhaglym reeoil y Spaainey, as ta'n çhaglym share ry-gheddyn ayns Museo del Prado ayns Madrid, ga dy row caslyssyn ennagh giootit myr giootyn diploamagh lesh fer jeu giootit dys ny Habsburgyn Austeyragh. 

## Kianglaghyn magh
Jaghteyrys

Ta **jaghteyrys** ny **ard-reillaght** çheet er cummey reiltys raad dy vel pooar y reiltys freilt ec toshiagh ny possan dy hoshee neu-reiht gyn caglee ny marish kuse veg dy chaglee. She jaghteyr yn ennym ta currit er toshiagh jaghteyrys, ga dy vel enmyssyn elley currit orroo dy mennick dy h-oikoil, goaill stiagh "toshiagh", "eaghtyrane", as enmyssyn elley. Ta'n pholitickaght çheusthie jeh jaghteyrys taghyrt eddyr y jaghteyr, y kiarkyl sthie, as y chondaigys, foddee eh ve sheeoil ny elgyssagh. Foddee jaghteyryn ve currit er bun liorish ''coup'' caggee ta ceau yn reiltys roish magh er egin ny liorish hene-choup raad dy vel toshee reiht jannoo yn reill oc beayn. Ta jaghteyryssyn er nyn rang-oardraghey myr jaghteyryssyn caggee, jaghteyryssyn un-phartee, jaghteyryssyn persoonaghys, ny monarkaghtyn ard-chummaghtagh.

Ta'n enmys jaghteyrys çheet ass yn ymmyd echey ayns Pobblaght y Raue. Lhiassee jaghteyryssyn caggee leah 'syn eash eear-chlassicagh, ayns eash ny Shogunyn 'sy Çhapaan er lheh. Lhiassee jaghteyryssyn noa-emshiragh 'sy 19oo eash tra ren ''caudillos'' goaill greim er y phooar ayns America Ladjynagh. Dirree steatyn fashistagh as steatyn cummynagh magh 'syn Oarpey car ny 1920yn as ny 1930yn. Va'n Fashistaghys scryssit magh lurg y Nah Chaggey Dowanagh tra hie yn Cummynys er ny skeaylley magh dys mooar-rheynnyn elley. Haink er jaghteyryssyn persoonaghys 'syn Affrick as jaghteyryssyn caggee ayns America Ladjynagh dy ve feer chadjin car ny 1960yn as ny 1970yn. Huitt ram jaghteyryssyn ec jerrey yn Chaggey Feayrr as car y treeoo tonn jeh'n deynlaghey. Ta ram jaghteyryssyn foast ayn, as king elley girree, 'syn Affrick as 'syn Aishey er lheh, agh 'syn Oarpey Hiar myrgeddin.

Ta jaghteyryssyn stiurey reihyssyn dy mennick son leighoilid y chur er bun ny son greesaghyn y chiarail da olteynyn y phartee reilley, agh cha nee reihyssyn cohirreydagh ny corrym t'ayndaue da'n chondaigys. Ta'n shickyrys ayns jaghteyryssyn freilt er co-eignaghey ta jeant seose jeh fysseree chaglit ny vreagagh, lorgey as cur fo cosh y chondaigys politickagh, as obbraghyn elgyssyn. Foddee jaghteyryssyn tuittym liorish *coup* ny irree magh liorish possanyn condaigys niartal.
Myo Ko Ko San

She craishteyder tessen-cheintyssagh, sheerloayreyder er son cairyn LADT, as cosneyder tostyl aalid Burmagh ee **Myo Ko Ko San** (; ruggit er 1 Mean Fouyir 1994). Er 19 Mean Souree 2018, chossyn ee Aundyryn ASEAN - LGBT Community Pride.

## Bea leah as ynsagh
Va Myo Ko Ko San ruggit er 1 Mean Fouyir 1994 ayns Mandalay, Myanmar, myr guilley. She ish y nah phaitçhey ass tree chloan, marish shenn vraar as braar aeg. Hoshee ee goll trooid jymmoose olk keintyssagh 'sy lambaanid eck, as hoshee ee caghlaa e keintys tra v'ee 15 bleeaney d'eash tra v'ee foast 'sy scoill. Ghow ee jerrey lesh e lhaue-lheeys aa-livreys keintys 'sy Çheer Thai tra v'ee 23 bleeaney d'eash. Ren ee studeyrys er y jeshaghteyrys shivoil ec Ollooscoill Haghnoaylleeagh, Mandalay.

## Tostylys
### Miss Rainbow Ribbon 2013
Ayns 2013, ren ee cohirrey ayns Miss Rainbow Ribbon 2013, tostyl son mraane tessen-cheintyssagh hie er taghyrt er 23 Jerrey Fouyir 2013 ec Hotel Mandalay liorish Rainbow Ribbon Network Myanmar. Erreish j'ee yn tostyl y chossyn, v'ee reiht son shassoo er son Myanmar son Miss International Queen 2014, y tostyl aalid da mraane tessen-cheintyssagh smoo 'sy Dowan.

### Miss International Queen 2014
Hass ee er son Myanmar ec y tostyl Miss International Queen 2014 hie er taghyrt er 7 Sauin 2014 ayns Pattaya, y Çheer Thai, marish cohirreyderyn voish 20 ashoonyn elley. Haink ee stiagh 'sy chied ynnyd son Schleiyn.

### Miss Universe Myanmar 2022
She Myo Ko Ko San y chied ven tessen-cheintyssagh cohirrey ayns Tostyl Miss Universe Myanmar. Haink ee stiagh mastey ny 10 cohirreyderyn syrjey ayns Miss Universe Myanmar 2022.

## Coorse bea
Erreish j'ee cohirrey 'sy tostyl Miss International Queen 2014, va enney currit urree myr Miss International Queen Myanmar, as haink urree dy ve ny far-chraishteyder as ny h-aghteyr. 

## Imraaghyn
Tatumn Milazzo

She bluckaneyr soccer keirdey Americaanagh ee **Tatumn Marie Milazzo** (ruggit er 17 Averil 1998). T'ee cloie myr fendeilagh marish y chlub Chicago Red Stars 'syn NWSL.

## Coorse bea
Va Milazzo ruggit ayns Orland Park, Illinois, as hoshee e coorse bea marish Chicago Eclipse Select roish my ren ee goll stiagh ayns Ollooscoill Carolina Yiass as cloie soccer colaashtagh son South Carolina Gamecocks. Car y lhing eck marish ny Gamecocks voish 2016 derrey 2019, chloie Milazzo 80 gammanyn as scoaral 3 deanyn. V'ee cloie mastey ny Gamecocks tra ren ad cosney tree enmys y Chohagloo Hiar Yiass ayns 2016, 2017, as 2019.

## Imraaghyn
Andreja Pejić

She craishteyder as ben-aghteyr Austrailagh ee **Andreja Pejić** (ruggit myr **Andrej Pejić** er 28 Luanistyn 1991). Erreish j'ee çheet magh myr ben tessen-cheintyssagh ayns 2013, t'ee nish coontit myr nane jeh ny craishteyderyn tessen-cheintyssagh smoo ennit er y theihll.

## Imraaghyn

## Lhaih neesht
* 
* 
* 
* 

## Kianglaghyn magh

* Andreja Pejić ec Models.com
Emma Ellingsen

She craishteyder as persoonid YouTube Norlynnagh ee **Emma Ellingsen** (ruggit er 9 Mean Fouyir 2001). Ta e bollagh YouTube jeant seose jeh brastyllyn cosmaidagh, blogyn feeshan, as blogyn feeshan troailt. Ta Ellingsen fo-screeuit lesh y jantys craishtee Team Models.

## Bea leah
Va Ellingsen troggit ayns Nøtterøy, balley ta soit mysh oor er y traen voish Oslo. Haink Ellingsen magh dys e mooinjer as e caarjyn myr ben tessen-cheintyssagh tra v'ee nou bleeaney d'eash. Myr paitçhey, v'ee ry-akin 'sy scannane feanishagh Norlynnagh *Born in the Wrong Body* ren jeeraghey er ish as paitçhyn tessen-cheintyssagh elley ayns Norlynn.

## Imraaghyn
Bertram Kelly

She jeshaghteyr Manninagh va **Bertram George Kelly** (4 Jerrey Geuree 1884 – 1976). V'eh ruggit ayns Doolish, Mannin, as ta enney mie er son cur soilshey lectragh dys Mannin.

## Bea leah
Va Kelly ruggit lesh lught thie marrinagh Manninagh er 4 Jerrey Geuree 1884. She mac lesh Margaret Quirk as y Captan James Kelly v'eh. She captan lhuingey va'n ayr echey darree e choorse bea anmagh 'sy theihll echey dy ve ny reireyder er "Southend-on-Sea Pier, Pavilion and Electric Tramways" ayns 1887. Erreish da'n phointeil echey, darree y Captan Kelly as e lught thie dys Sostyn.

Va Kelly ynsit ec Ard-scoill Ghuillyn Southend as Colleish Walton roish my ren eh studeyrys er y jeshaghteyrys lectragh ec y Cholleish Haghnoil Reeoil ayns Glaschu.Lurg yn ynsaghey echey, ghow Kelly staartaghyn soilshey lectragh marish Midland Railway, Coonseil Choontae Lunnin as Coonseil Chorpagh Hornsey. Tra v'eh ayns Lunnin, she oltey gastey Heshaght Vanninagh Lunnin v'eh.

## Cur soilshey lectragh dys Mannin
Darree Kelly er-ash dys Mannin ayns 1920 raad v'eh pointit myr jeshaghteyr ard-choonee lesh Raad-Yiarn Lectragh Vannin. Daa vlein ny yei, ayns 1922, v'eh pointit myr y chied Yeshaghteyr Lectragh lesh Balley Corpagh Ghoolish - y vlein cheddin hie *Slattys Soilshey as Bree Valley Corpagh Ghoolish* trooid Tinvaal. Ren eh lowal da rick y reayll harrish troggal stashoon bree Heu Hwoaie ny Purt.

## Coorse agglishagh
Lurg dirree eh magh as y çhaghnoaylleeaght, ghow Kelly toshiaght lesh coorse bea noa 'syn agglish. Erreish da ve oardit ayns Agglish Hostyn, haink er dy ve ny viggar er Skeerey Vraddan ayns 1950. Dobbree eh lesh y skeerey feie 14 bleeaney derrey dirree eh magh ayns 1964. Ghow eh shirveishyn agglishagh magh fo'n speyr dagh Jedoonee car y tourey myr ayrn jeh ny currymyn echey.

## Bea phersoonagh
Phoose Kelly rish Daisy Christian ass Doolish ec Keeill y Dowin, faggys da Laksaa, ayns 1911. Va tree 'neen oc, ny lannoonyn Sybil Marjorie as Joan Christian, va ruggit ayns 1912, as Monica Joyce, va ruggit ayns 1917. Hooar eh baase ayns 1976 tra v'eh 92 vlein d'eash.

## Imraaghyn
Robbie Coltrane

She aghteyr as fer aitt Albinagh va **Anthony Robert McMillan** (30 Mayrnt 1950 &ndash; 14 Jerrey Fouyir 2022), hie er enney dy keirdagh myr **Robbie Coltrane**. Hooar eh enney eddyr-ashoonagh myr Rubeus Hagrid 'sy straih scannane ''Harry Potter'' (2001–2011), as myr Valentin Dmitrovich Zukovsky ayns ny scannaneyn James Bond *[[GoldenEye]]* (1995) as *[[The World Is Not Enough]]* (1999). V'eh pointit lesh OBE ayns Onnoryn y Vlein Noa 2006 liorish y Venrein Ealisaid II son ny shirveishyn echey lesh y drama. 

## Kianglaghyn magh

*
Rafael Orozco Maestre

She kiaulleyder, arraneyder as cloieder Colombagh va **Rafael José Orozco Maestre** (24 Mayrnt 1954 &ndash; 11 Mean Souree 1992).

## Kianglaghyn

* Discogs
* MusicBrainz
* Allmusic
Rishi Sunak

**Rishi Sunak** (ruggit er 12 Boaldyn 1980), she politickeyr Goaldagh va reiht myr Ard-vinishter y Reeriaght Unnaneysit as Toshiagh y Phartee Cumaadagh ayns Jerrey Fouyir 2022. Chaill eh yn ard-reihys er 4 Jerrey Souree 2024 as tra va Keir Starmer reiht myr yn ard-vinishter noa. She Shirveishagh Tashtee yn Reeriaght Unnaneysit v'eh voish 2020 derrey 2022 as Ard-scrudeyr y Tashtee voish 2019 derrey 2020. She oltey yn Pharlamaid (MP) son Richmond (Yorks) t'eh voish 2015.

Va Sunak ruggit ayns Southampton lesh paarantyn jeh sluight Injinagh darree dys y Vretyn Vooar voish yn Affrick Hiar car ny 1960yn. V'eh ynsit ec Colleish Winchester, raad chossyn eh keim 'sy fallsoonys, politickaght as tarmaynys (PPE) ec Colleish Lincoln, Aah yn Ollee, as MBA voish Ollooscoill Stanford ayns California myr Schoillar Fulbright. Tra v'eh ec Stanford, hie eh quail e ven heshee ry-heet Akshata Murty, neen lesh N. R. Narayana Murthy, y billooneyr as delleyder Injinagh chroo Infosys. Lurg dirree eh magh as yn ynsagh, ren Sunak gobbraghey marish Goldman Sachs as ny s'anmey myr parteeas ec ny colughtyn sthock-argid cleiyee Children's Investment Fund Management as Theleme Partners.

Va Sunak reiht da Quaiyl y Reeriaght Unnaneysit son Richmond ayns Yorkshire Hwoaie ec ard-reihys y Reeriaght Unnaneysit 2015, geiyrt er William Hague. Hass Sunak er son Brexit car y refrane bentyn rish olteynys yn UO ayns 2016. V'eh pointit dys nah-reiltys Theresa May myr Fo-scrudeyr Parlamaidagh y Steat cour Gurneilys Ynnydagh ayns aa-vestey yn vlein 2018. Lurg dirree Theresa May magh, hass eh er son faghtys Boris Johnson dy ve reiht myr toshiagh y Phartee Cumaadagh. Tra va Johnson reiht as pointit myr Ard-vinishter, ren eh pointeil Sunak myr Ard-scrudeyr y Tashtee. Va Sunak eiyrtyssagh er Sajid Javid myr Shirveishagh y Tashtee lurg dirree eh magh car aa-vestey ard-choyrle Hoshiaght Arree 2020.

Myr Shirveishagh, s'ard-ghooagh va Sunak ayns freggyrtys argidoil y reiltys car pandemagh COVID-19 'sy Reeriaght Unnaneysit as y builley echey er tarmaynys y çheer, goaill stiagh ny skeimyn Coronavirus Job Retention as Eat Out to Help Out. Dirree eh magh myr Shirveishagh er 5 Jerrey Souree 2022 roish dirree Johnson magh car geyre-ghaue reiltys y Reeriaght Unnaneysit ayns Jerrey Souree 2022. Hass Sunak ayns reihys toshiaghys y Phartee Cumaadagh son eiyrt er Johnson, raad chaill eh reihys ny h-olteynyn ayns foayr Liz Truss. Lurg dirree Truss magh car geyre-ghaue reiltys elley, va Sunak reiht myr Toshiagh y Phartee Cumaadagh gyn reihys. V'eh pointit myr yn Ard-vinishter er 25 Jerrey Fouyir 2022, tra haink er dy ve ny chied Aishanagh Goaldagh as ny chied Hinduagh va reiht as pointit da'n oik shen.

## Imraaghyn

## Kianglaghyn magh

*
Ava Kolker

She ben-aghteyr paitçhey Americaanagh ee **Ava Grace Kolker** (ruggit er 5 Nollick 2006). Ta enney er Kolker son e paartyn myr Ava Morgenstern 'sy straih *[[Girl Meets World]]* (2014–2017) er y Disney Channel, as myr Olive Rozalski er *[[Sydney to the Max]]* (2019–2021). 'Sy scannaneaght, chloie ee Lily ayns *[[Scary Movie 5]]* (2013), Heather ayns *[[Miss Meadows]]* (2014), Boot ayns ''Message from the King'' (2016) as Elise Rainer aeg ayns ** (2018).

## Bea leah
Va Kolker ruggit ayns Los Angeles, California. Ta tree shuyr eck, Kayla Kolker, Jade Kolker as Lexy Kolker, ta ny h-aghteyr chammah as ta goll er enney son e paart myr Chloe 'sy fillym atçhim ''Freaks'' voish y vlein 2018.

## Imraaghyn

## Kianglaghyn magh

*
Caroline Rhea

She ben-aghteyr Canadagh as ben aitt hassagh ee **Caroline Gilchrist Rhea** (ruggit er 13 Averil 1964) ta share er enney son e paart myr Hilda Spellman 'sy straih *[[Sabrina the Teenage Witch (1996 TV series)|Sabrina the Teenage Witch]]* liorish ABC.

T'ee er ny chloie shiartanse dy haishbynyssyn aittys er lheh, goaill stiagh taishbynyssyn shassagh son HBO, Showtime, as Bravo. Ta enney mie urree chammah myr goo Linda Flynn-Fletcher 'sy straih *[[Phineas and Ferb]]* liorish y Disney Channel as myr karacteyr reiltagh ayns *[[Hollywood Squares]]* marish e carrey Whoopi Goldberg. Va Rhea reiht ec Rosie O'Donnell myr ben oast e claare hellveeish va enmyssit *[[The Caroline Rhea Show]]*) as ren ee çhebbal yn claare çhellveeish rieughagh *[[The Biggest Loser (straih hellveeish Americaanagh)|The Biggest Loser]]* er NBC ayns ny chied tree imbagh. V'ee ry-akin dy mennick er *[[Match Game]]* liorish ABC marish Alec Baldwin as t'ee aavioghey e paart myr Eugenia Scrimmage 'sy straih fillym *[[Bruno & Boots (straih hellveeish)|Bruno & Boots]]* as Noleta Nethercott ayns *A Very Sordid Wedding*. Darree ee er ash ny s'anmey dys y Disney Channel er y straih *[[Sydney to the Max]]*, cloie paart Grandma Judy.

## Kianglaghyn magh

*
Aleksandra Szutenberg

She lheiltagh ryddimagh Polynnagh ee **Aleksandra Szutenberg** (ruggit er 15 Jerrey Fouyir 1988). Hoshee ee traenal 'sy lheiltys tra v'ee 6 bleeaney d'eash. She feniagh y Pholynn v'ee ayns 2002 as ghow ee ayrn 'sy wirran ashoonagh. Tra dirree ee magh ass y lheiltys, hoshee ee gobbyr myr earisheyr spoyrt.

## Imraaghyn
Bláthnaid McKenna

She aa-rein aalid as craishteyder Yernagh ee **Bláthnaid McKenna** (ruggit er 11 Jerrey Geuree 1986). Hass ee er son Nerin ec Miss World 2007 'sy Çheen. She çhengoayllee t'ee lesh keim onnoragh 'sy Rangish as 'syn Iddaalish voish Colaashtey ny Trinaid, Divlyn, as ta beggan Germaanish eck chammah.

T'ee er fo-screeu conaant marish jantys craishtee Yernagh as t'ee er obbraghey son kiaddeyderyn fassan ennagh goaill stiagh Diane von Furstenberg. 

## Imraaghyn
Daniel Boone

She kioneraadagh as dooinney caglee Americaanagh va **Daniel Boone** (2 Sauin 1734 S.A. 22 Jerrey Fouyir] – 26 Mean Fouyir 1820). Ta enney mie er son ny treanidyn echey ren ass fer jeh feniee çheerey ny Steatyn Unnaneysit. Haink ard-ghoo er Boone son y ronsaghey as cummaltys echey ren eh 'sy thalloo ta goll er enney jiu myr Kentucky va soit çheu heear jeh joaraghyn ny Tree Coloin Jeig. Gyn bwooise da'n sthaagey voish Americaanee Ghooghyssagh, as Kentucky ny voayl shelg tradishoonagh dauesyn, ayns 1775 hie Boone er Raad y Faasagh trooid Baarney Cumberland as stiagh gys Kentucky. Ayns shen, chur eh Boonesborough er bun, fer jeh ny chied valjyn Baarlagh sheear voish Sleityn Appalachia. Roish jerrey yn 18oo eash, hie ny smoo na 200,000 deiney stiagh ayns Kentucky as ad geiyrt er y raad va cowrit ec Boone.

## Kianglaghyn magh
Katie Larmour

She craishteyder, kiaddeyder, çhebbeyder çhellveeish, as persoonid mean ass Nerin Hwoaie ee **Katie Larmour** (ruggit er 10 Luanistyn 1985). Dirree ee ass Ollooscoill Ulley lesh keim ayns ny h-Ellynyn Ooasle as Feamagh ayns 2006 as y chrayderaght y sur-cheird eck.

Lurg haink jerrey lesh e studeyryssyn, hoshee ee çhebbal claareeyn ellynyn as cultoor son Northern Visions Television (NvTv), stashoon co-phobble ass Beeal Feirshtey. Ayns 2013, ren Larmour co-obbraghey lesh y chiaddeyder eaddagh ben jeh'n ard-cheim as e co-schoillar ollooscoill Riona Treacy raad ren ad croo çhaglym dy chullee snaue ry-cheilley. Hie Larmour stiagh 'sy feederaght raad ren ee launshey cowrey lieen Yernagh. Ec y traa t'ayn ta seyrlann eck ayns Beeal Feirshtey. Ren ee taishbyney marish y British European Design Group ayns 2015 myr ayrn jeh Shiaghtin Chiaddee York Noa. Lurg shen, ren ee co-obbraghey marish Heals of London ayns 2016 er reayn jeh cooid thie. Ta Larmour as yn obbyr eck ry-akin dy mennick ayns clouyn eigsoylagh lheid as *[[The Irish Times]]* as *[[Financial Times]]*.

Harrish ny bleeantyn, ta Larmour er ve fakinit ayns claareeyn ennagh er UTV, Setanta, as RTÉ myr çhebbeyder.

## Kianglaghyn magh
Theodore Judah

She jeshaghteyr shivoil Americaanagh va **Theodore Dehone Judah** (4 Mayrnt 1826 – 2 Sauin 1863). Va ayrn laaragh echey ayns cur er toshiaght, bunneeaght, as cummey yn Chied Raad Yiarn Harrish-Vooarheeragh. Ren eh feddyn baihderyn argid son y çhalee haink er dy ve enmyssit Raad Yiarn Sheealtagh Meanagh (*Central Pacific Railroad*; CPRR). Myr yn ard-yeshaghteyr, ren eh yn chooid smoo jeh'n towshaney son jeerid y raad yiarn harrish Sierra Nevada, as va'n raad yiarn jeant shey bleeaney lurg e vaaish.

## Kianglaghyn magh
Zachary Levi

She aghteyr Americaanagh eh **Zachary Levi Pugh** (ruggit er 29 Mean Fouyir 1980). Hooar eh moylley cremeydagh tra ren eh cloie Chuck Bartowski 'sy straih *[[Chuck (straih hellveeish)|Chuck]]*, as y karacteyr ennymagh ayns *[[Shazam! (fillym)|Shazam!]]* as y fillym eiyrtyssagh (2023).

Chur eh e ghoo rish y characteyr Eugene Fitzherbert 'sy fillym bioghit *[[Tangled]]* (2010), raad ren eh goaill yn arrane "I See the Light" marish Mandy Moore; chossyn yn arrane Aundyr Grammy Award son yn Arrane Share va Screeuit son Mean Reayrtagh. Ren eh aavioghey yn paart goo 'sy ghiare-fillym *[[Tangled Ever After]]* (2012) as, ayns 2017, *[[Rapunzel's Tangled Adventure]]*, 'sy  liorish Disney Channel ta bunnit er y fillym. T'eh er ve fakinit ayns ny filmyn **' as **' myr Fandral. Chammah's shen, cloie Levi Georg Nowack ayns aavioghey Broadway *[[She Loves Me]]* (2016) marish Laura Benanti, paart chossyn da enmyssaght son Aundyr Tony.

## Imraaghyn

## Kianglaghyn magh

* 
*
Howard Carter

She shenndaalee as Egypt-oayllee Goaldagh va **Howard Carter** (9 Boaldyn 1874 &ndash; 2 Mayrnt 1939). Ta enney mooar er er-yn-oyr dy nee eshyn ren feddyn magh tomman slane y Pharaoh Tutankhamun ayns Mee Houney 1922, y tomman pharaoagh share freillt va feddynit magh rieau ayns Glion ny Reeghyn.

## Kianglaghyn magh
Asaph Hall

She rollageyder Americaanagh va **Asaph Hall III** (15 Jerrey Fouyir 1829 – 22 Sauin 1907). Ta enney share er son feddyn magh y daa fo-phlannad 'sy chorys Martagh, Deimos as Phobos, ayns 1877. Hooar eh magh cruinlee jeh fo-phlannadyn planaidyn elley as rollageyn dooblit, çhyndaa Harn, as glout Vart.

## Imraaghyn

## Kianglaghyn magh
Daniel Rutherford

She fishigagh, kemmigagh, as lus-oayllee Albinagh va **Daniel Rutherford** (3 Sauin 1749 – 15 Nollick 1819). Ta enney share er son aneraghey yn neetragien ayns 1772.

## Bea
Va Rutherford ruggit er 3 Sauin 1749 as she mac lesh Anne Mackay as lesh yn Olloo John Rutherford (1695–1779) v'eh. Hoshee eh 'sy cholleish tra v'eh 16 bleeaney d'eash ec Scoill Mundell er y West Bow faggys da'n thie dooghys echey, as ren eh studeyryssyn er y lheihys fo currym William Cullen as Joseph Black ec Ollooscoill Ghoon Edin, raad dirree eh magh lesh ollooaght (MD) ayns 1772. Voish y vlein 1775 derrey 1786 ren eh cliaghtey myr fishigagh ayns Doon Edin.

Ayns 1783 she co-vunneyder Sheshaght Reeoil Ghoon Edin v'eh. She eaghtyrane y Harveian Society v'eh ayns 1787. Ec y traa shen, v'eh cummal ec Hyndford Close er y Veeiley Reeoil.

She olloo yn lus-oaylleeaght v'eh ec Ollooscoill Ghoon Edin v'eh as y 5oo Freilleyder Regius er Garey Lus-oaylleeaght Reeoil Ghoon Edin voish 1786 derrey 1819. She eaghtyrane Cholleish Reeoil ny Fishigee ayns Doon Edin v'eh eddyr 1796 as 1798.

Va Thomas Brown of Lanfine and Waterhaughs coontit mastey ny scoillaryn v'echey.

Mysh y vlein 1805 darree eh voish Hyndfords Close dys thie noa-hroggit ec 20 Picardy Place ec baare Leith Walk, raad cheau eh yn chooid elley jeh'n theihll echey.

Hooar eh baase ayns Doon Edin er 15 Nollick 1819.

## Imraaghyn
Malu Trevejo

She arraneyder, craishteyder, as persoonid eddyr-voggyl Coobagh ee **María Luisa "Malu" Trevejo** (ruggit er 15 Jerrey Fouyir 2002). Haink enney urree son e feeshanyn er yn app rheynn-feeshanyn Musical.ly. She persoonid Instagram t'ee nish chammah as ny smoo na 10 millioonyn eiyrtyssee eck. Er 22 Mean Fouyir 2017, skeayll ee magh e chied hingyl, "Luna Llena" marish In-Tu Linea as Universal Music Latin. T'eh er ny gheddyn ny smoo na 100 millioonyn reayrtyn er e bollagh YouTube ec Mee Houney 2019. Beggan ny yei, skeayll ee magh y singyl "En Mi Mente" ta er ny gholl ny s'yrjey na 10&nbsp;millioonyn reayrtyn.

## Imraaghyn

## Kianglaghyn magh
*
*
Aoife Hannon

She craishteyder as lhee neughruggagh Yernagh ee **Aoife Hannon** (ruggit ayns Limmeragh ayns 1992). She cosneyder y tostyl aalid Miss Universe Ireland t'ee haghyr er 10 Mean Souree 2011 ec y thie oast Burlington Hotel ayns Divlyn. Va Hannon co-hirrey 'sy tostyl myr çhaghter son Lios Tuathail, as v'ee crooinit liorish y çhellooder crooinagh, Rozanna Purcell.

Myr cosneyder yn enmys aalid ashoonagh, hass Hannon er son Nerin ec Miss Universe 2011, haghyr ayns São Paulo 'sy Vrasseel er 12 Mean Fouyir 2011. 

## Imraaghyn
Lynn Styles

She gienteyder as eear-ven-aghteyr Yernagh ee **Lynn Marie Styles** (ruggit er 29 Sauin 1988). Ta enney mie urree son e paart myr Hannah O'Flaherty 'sy straih hellveeish Foreign Exchange*.

Chammah's shen, chloie ee ayns *No Tears*, *Fair City*, *The Elephant Princess* as ayns gientyn eaishtagh-jeeaghyn y straih hellveeish *Game of Thrones'' lesh HBO.

## Obbyr hellveeish

## Kianglaghyn magh
*
Harriet Taylor Mill

She fallsoonagh as sheealtagh Goaldagh er son cairyn ny mraane va **Harriet Taylor Mill** (née **Hardy**; 8 Jerrey Fouyir 1807 – 3 Sauin 1858). Ta'n chooid obbyr ta foast er mayrn ry-gheddyn ayns *The Complete Works of Harriet Taylor Mill*. Ta peeshyn ennagh ry-gheddyn chammah ayns *[https://oll.libertyfund.org/title/robson-collected-works-of-john-stuart-mill-in-33-vols The Collected Works of John Stuart Mill],* ym-lioar XXI er lheh.

## Imraaghyn

## Kianglaghyn magh
Carlo Mannelli

She biol-chloieder, caboon, as cummeyder kiaull va **Carlo Mannelli** (4 Sauin 1640 'sy Raue &ndash; 6 Jerrey Geuree 1697 'sy Raue).

## Seihll
Cheau Mannelli y chooid vooar jeh'n theihll echey 'sy Raue raad ren eh obbraghey car cloiaghyn kiaulldramey as cooishyn crauee. Myr biol-chloieder lesh ny far-enmyssyn *Carlo del Violino* as *Carluccio di Pamfili*, chloie eh yn chied viol 'sy phossan kiaullee Raueagh share er enney jeh'n lhing shen. Chur Arcangelo Corelli, chloie fo currym Mannelli as hie stiagh ayns e ynnyd beggan er veggan eddyr 1682 as 1690 myr y chied viol-chloieder conserteenagh, sheese er Mannelli myr fer jeh ny h-ynseyderyn smoo cummaghtagh v'echey. Chammah's shen, ren eh coontey eshyn marish Carlo Ambrogio Lonati as Lelio Colista mastey ny "*più valorosi professori musici di Roma*" ("ny h-ollooyn kiaullee share 'sy Raue"), myr ta symnit ayns roie-ockle yn obbyr echey, *Opus 1*.

Feie shiartanse dy vleeantyn, she toshiagh *Congregetione di S. Cecilia* v'eh. Tra hooar eh baase gyn poosey ayns 1697, ren eh faagail e stoyr dys y chohionnal. Va'n toyrtys kiarit dys ny h-olteynyn gyn mooarane d'argid, as cha daink jerrey lesh agh ec jerrey yn 18oo eash.
John Boyega

She aghteyr as gienteyder Goaldagh eh **John Adedayo Bamidele Adegboyega** (ruggit er 17 Mayrnt 1992), ta goll er enney dy keirdagh myr **John Boyega**. Hoshiaght, haink enney er 'sy Vretyn Vooar son y phaart myr Moses 'sy scannane aittys far-skeeal sheanse *[[Attack the Block]]* (2011), as vrish eh magh er yn ardan eddyrashoonagh lesh e phaart myr Finn ayns ny scannaneyn roie-skeealagh *[[Star Wars]]*  ''The Force Awakens'' (2015), ''The Last Jedi'' (2017), as ''The Rise of Skywalker'' (2019).

Ta'n obbyr echey goailll stiagh paartyn 'sy scannane drama *[[Imperial Dreams]]* (2014), 'syn ard-skeeal shendeeagh *[[The Woman King]]* (2022), as 'sy scannane craueagh *[[892 (scannane)|Breaking]]* (2022).

## Imraaghyn

## Kianglaghyn magh

*
Peter Capaldi

She aghteyr, stiureyder, screeudeyr, as kiaulleyder Albinagh eh **Peter Dougan Capaldi** (ruggit er 14 Averil 1958). Chloie eh yn 12h chorpoilys jeh'n Doctor ayns *[[Doctor Who]]* (2013–2017) as Malcolm Tucker ayns *[[The Thick of It]]* (2005–2012), raad hooar eh kiare enmyssaghtyn son Aundyr Çhellveeish y British Academy. Tra ren eh aavioghey paart Tucker 'sy scannane *[[In the Loop]]*, hooar Capaldi shiartanse d'enmyssaghtyn son aundyryn cremeydagh son yn Aghteyr Co-hassooagh Share.

Chossyn Capaldi Aundyr Academy son y Ghiare-scannane Jantys Bio Share as Aundyr BAFTA son y Ghiare-scannane Share son y ghiare-scannane *[[Franz Kafka's It's a Wonderful Life]]* (1993). Hie eh er oaie screeu as stiurey yn scannane drama *[[Strictly Sinatra]]* as stiur eh daa imbagh jeh'n sitcom *[[Getting On (straih hellveeish Ghoaldagh)|Getting On]]*. Chloie Capaldi Mr Curry 'sy scannane lught thie *[[Paddington (scannane)|Paddington]]* (2014) as y scannane eiyrtyssagh *[[Paddington 2]]* (2017); chur eh e ghoo rish Rabbit 'sy scannane Disney *[[Christopher Robin (scannane)|Christopher Robin]]* (2018); as chloie eh yn far-vooidjeen The Thinker 'sy scannane *[[The Suicide Squad (scannane)|The Suicide Squad]]* (2021).

## Kianglaghyn magh

*
Olivia Schough

She bluckaneyr Soolynnagh ee **Olivia Alma Charlotta Schough** (ruggit er 11 Mayrnt 1991). T'ee cloie myr meanagh lesh y chlub FC Rosengård ayns Damallsvenskan as lesh fwirran ashoonagh mraane y Toolynn.

## Imraaghyn

## Kianglaghyn magh
Homer

She **Homer** (, *Hómēros*) yn ughtar shenn-skeealagh as ughtarys yn *[[Iliad]]* as yn *[[Odyssey]]* (daa ghaan ard-skeealagh ta coontit myr obbraghyn bunneydagh lettyraght y Çhenn-Ghreag) currit da. T'eh coontit myr fer jeh ny h-ughtaryn smoo cummaghtaagh v'ayn rieau er dy henney. 'Syn *[[Yn Aittys Jeeoilagh|Aittys Jeeoilagh]]* liorish Dante Alighieri, ta Virgil cur sheese er myr "feelee ard-reeoil", ree dagh feelee; ayns roie-ockle jeh'n çhyndaa echey er yn *Iliad*, as ta Alexander Pope goaill rish yn eie dy nee Homer "y fer share mastey ny feeleeyn".

## Imraaghyn

## Kianglaghyn magh

* 
* The Chicago Homer
* 
*
Zheng He

She marrinagh, ronseyder, diploamagh, ard-marragh lhuingys, as muilteen cooyrtey Sheenagh car eash leah reeraghtys Ming va **Zheng He** (; 1371–1433 ny 1435). V'eh ruggit lesh lught thie Islamagh fo'n ennym **Ma He** as ny s'anmey ren eh doltey yn sliennoo Zheng va bronnit er liorish Impir Yongle. Fo barrantys Impir Yongle as Impir Xuande, hug eh currym er shiaght marrinyssyn tashtee dys yn Aishey Hiar Yiass, yn Aishey Yiass, yn Aishey Heear, as yn Affrick Hiar eddyr 1405 as 1433. Rere ny shenn-skeealyn, dymmyrk ny lhongyn mooarey keeadyn dy hiaulteyryn er kiare loutyn as va'd daa cheayrt ny s'liurey na lhong fuygh elley v'ayn rieau.

Myr reih Impir Yongle, chur Zheng cooney da ayns toyrt-mow Impir Jianwen, hie eh dys baare y cheimoilaght impiroil as haink er dy ve ny anneyder er y phreeu-valley jiass Nanjing.

## Kianglaghyn magh
Alexandra Daddario

She aghteyr Americaanagh ee **Alexandra Anna Daddario** (ruggit er 16 Mayrnt 1986). Va'n chied phaart mooar eck ayn tra ren ee cloie Annabeth Chase 'sy straih fillym ''Percy Jackson'' (2010–2013). Lurg shen, t'ee er ny chloie Paige ayns *[[Hall Pass]]* (2011), Heather Miller ayns *[[Texas Chainsaw 3D]]* (2013), Blake Gaines ayns *[[San Andreas (fillym)|San Andreas]]* (2015), Summer Quinn ayns *[[Baywatch (fillym)|Baywatch]]* (2017), as Alexis Butler ayns *[[We Summon the Darkness]]* (2019). Chammah's shen, t'ee er ny chloie myr ei ayns straihyn çhellveeish lheid as *[[White Collar (straih hellveeish)|White Collar]]*, *[[It's Always Sunny in Philadelphia]]*, *[[True Detective]]*, *[[New Girl]]*, as *[[American Horror Story: Hotel]]*. Ayns 2021, chloie ee 'sy chied imbagh jeh'n straih *[[The White Lotus]]* liorish HBO, raad hooar ee moylley cremeydagh as enmyssaght Emmy son y Ven-aghteyr Co-hassooagh Share ayns Straih Chagleeit ny Haglit ny Fillym 'sy 74oo lhieggan jeh Aundyryn Emmy.

## Kianglaghyn magh

*
HoYeon Jung

She craishteyder as ben-aghteyr Koreeagh Yiass ee **Jung Ho-yeon** (; ruggit er 23 Mean Souree 1994), ta goll er enney chammah myr **HoYeon Jung**. Hoshee yn coorse bea eck myr craishteyder seyr ayns 2010, shooyl ayns Shiaghtin Fassan Seoul feie daa vlein. Ayns 2013, ren ee co-streeu 'sy chiarroo imbagh jeh *[[Korea's Next Top Model]]* as haink ee stiagh 'sy nah ynnyd. Haink enney mooar e=urree son y folt ruy "ailagh" lurg ren ee e toshiaght eddyr-ashoonagh car Shiaghtin Fassan York Noa. She craishteyder liehlagh v'ee lesh Louis Vuitton ayns 2016 as haink urree dy ve ny h-ambassadeyr dowanagh da'n chowrey ayns 2021.

Hoshee e coorse cloie er y çhellveeish ayns 2021 tra ren ee cloie 'sy straih *[[Squid Games]]* liorish Netflix myr Kang Sae-byeok. Chossyn ee Aundyr y Screen Actors Guild son Cloie Ard-yindyssagh liorish Ben-aghteyr ayns Straih Drama as hooar ee enmyssaght son Aundyr Primetime Emmy son y Ven-aghteyr Co-hassooagh Ard-yindyssagh ayns Straih Drama.

## Kianglaghyn magh
* 
*
Edward Norton

She aghteyr as jantagh fillym Americaanagh eh **Edward Harrison Norton** (ruggit er 18 Luanistyn 1969). T'eh er ny gheddyn shiartanse d'aundyryn as enmyssaghtyn, goaill stiagh Aundyr Golden Globe as tree enmyssaghtyn son Aundyryn Academy.

Va Norton ruggit ayns Boston, Massachusetts, as troggit ayns Columbia, Maryland. V'eh tayrnit rish gientynyn theateragh ec ynnydyn ynnydagh tra v'eh ny phaitçhey. Erreish da irree magh ass Colleish Yale ayns 1991, ren eh obbraghey feie shiartanse dy veeghyn 'sy Çhapaan roish darree eh dys Caayr York Noa son coorse cloie y gheddyn. Hooar eh enney as moylley cremeydagh dy çhelleeragh son e hoshiaght ayns *[[Primal Fear (s)cannane|Primal Fear]]* (1996), chossyn da Golden Globe son yn Aghteyr Co-hassooagh Share as enmyssaght son Aundyr Academy 'sy ronney cheddin. Chossyn y paart echey myr noa-Natseeagh aachrooit ayns *[[American History X]]* (1998) enmyssaght son Aundyr Academy son yn Aghteyr Share. Chammah's shen, chloie eh 'sy fillym *[[Fight Club]]* (1999), hooar lught eiyrtyssagh cultys.

Dirree Norton magh myr jantagh fillym ayns ny 2000yn. Chur eh yn colught gientyn Class 5 Films er bun ayns 2003, as she eshyn va'n stiureyder ny yn gienteyder er ny filmyn *[[Keeping the Faith]]* (2000), *[[Down in the Valley (fillym)|Down in the Valley]]* (2005), as *[[The Painted Veil (fillym 2006)|The Painted Veil]]* (2006). Car y lhing shen, hie eh er oaie geddyn moylley cremeydagh son e phaartyn cloie ayns filmyn lheid as *[[The Score (fillym 2001)|The Score]]* (2001), *[[25th Hour]]* (2002), *[[The Illusionist (fillym 2006)|The Illusionist]]* (2006), *[[Moonrise Kingdom]]* (2012), as *[[The Grand Budapest Hotel]]* (2014). T'ad ny filmyn smoo rahoil echey na *[[Red Dragon (fillym 2002)|Red Dragon]]* (2002), *[[Kingdom of Heaven (fillym)|Kingdom of Heaven]]* (2005), *[[The Incredible Hulk (fillym)|The Incredible Hulk]]* (2008), as *[[The Bourne Legacy (fillym)|The Bourne Legacy]]* (2012). Chossyn eh enmyssaght son Aundyr Academy son yn Aghteyr Co-hassooagh Share son e phaart 'sy doo-aittys *[[Birdman (fillym)|Birdman]]* (2014).

## Imraaghyn
### Symnaghyn

### Rolley lioaryn
* 
* 
* 

## Kianglaghyn magh

*
Georgia Ellenwood

She roortagh Canadagh ee **Georgia Lorraine Ellenwood** (ruggit er 5 Luanistyn 1995) ta co-streeu ayns cloiaghyn mestit. Hass ee er son y Chanadey ec Feniaghtys Sthie Dowanagh yn IAAF, 2016 raad haink ee stiagh 'sy jeihoo ynnyd, as hass ee er son y Chanadey ec Cloiaghyn Olympagh y Touree, 2020, ayns Tokyo.

## Imraaghyn
Charlie Estcourt

She bluckaneyr Goaldagh ee **Charlotte Lucy** "**Charlie**" **Estcourt** (ruggit er 27 Boaldyn 1998). T'ee cloie myr meanagh ayns Feniaghtys Mraane yn FA lesh Birmingham City as lesh fwirran ashoonagh Vretin as, er y gherrid, lesh y chlub FA WSL Reading. Va Estcourt enmyssit Cloieder Aeg y Vlein ayns 2015 liorish Sheshaght Vluckan Coshey Vretin (FAW).

## Imraaghyn
Alyson Stoner

She ben-aghteyr, arraneyder, as daunseyr Americaanagh ee **Alyson Rae Stoner** (ruggit er 11 Luanistyn 1993). Ta enney urree son e paartyn ayns *[[Cheaper by the Dozen (fillym 2003)|Cheaper by the Dozen]]* (2003), *[[Cheaper by the Dozen 2]]* (2005), as 'sy chiartys fillym ''Step Up'' (2006–2014). Ta e paartyn çhellveeish goaill stiagh oastagh *[[Mike's Super Short Show]]* (2001–2007) liorish y Disney Channel, cloie Max ayns *[[The Suite Life of Zack & Cody]]* (2005–2007), cur e goo rish Isabella Garcia-Shapiro ayns *[[Phineas and Ferb]]* (2007–2015), as cloie Caitlyn ayns *[[Camp Rock]]* (2008) as *[[Camp Rock 2: The Final Jam]]* (2010).

Ta Stoner er ny ve ny daunseyr cooylrey son shiartanse d'ellyneyryn, goaill stiagh Missy Elliott, Eminem, Kumbia Kings, Outkast, as Will Smith. Chur ee e goo rish y chiartys *[[Kingdom Hearts]]* (2008–2020) as rish y straih chlaareeyn bioghit er lheh *[[Holly Hobbie & Friends]]* (2006–2008). Chammah's shen, t'ee er ny skeaylley magh daa hingyl jeig as daa chloie sheeynt.

## Imraaghyn

## Kianglaghyn magh

* 
*
Indiana Evans

She ben-aghteyr as arraneyder Austrailagh ee **Indiana Rose Evans** (ruggit er 27 Jerrey Souree 1990). Ta enney urree son e paartyn ayns *[[Home and Away]]* myr Matilda Hunter, ayns *[[H2O: Just Add Water|H<sub>2</sub>O: Just Add Water]]* myr Bella Hartley, as ayns *[[Blue Lagoon: The Awakening]]* myr Emmaline Robinson.

## Kianglaghyn magh

*
Claire Holt

She ben-aghteyr Austrailagh-Americaanagh ee **Claire Rhiannon Holt** (ruggit er 11 Mean Souree 1988). Ta enney urree son e paartyn myr Emma Gilbert ayns *[[H2O: Just Add Water|H<sub>2</sub>O: Just Add Water]]*, Samara Cook ayns *[[Pretty Little Liars]]*, Chastity Meyer ayns *[[Mean Girls 2]]*, Rebekah Mikaelson ayns *[[The Vampire Diaries]]*, as 'sy fo-straihyn echey *[[The Originals (straih hellveeish)|The Originals]] as [[Legacies (straih hellveeish)|Legacies]]*, as myr Kate 'sy fillym atçhim *[[47 Meters Down]]* (2017).

## Imraaghyn

## Kianglaghyn magh

*
*
India Reynolds

She craishteyder drualtagh, cleayneyder meanyn sheshoil, as persoonid çhellveeish Goaldagh ee **India Reynolds** (ruggit er 20 Nollick 1990). Ta enney share urree myr commagh 'sy wheiggoo imbagh jeh'n straih rieugagh *[[Love Island]]* (2019) raad haink ee stiagh 'sy trass ynnyd marish Ovie Soko. Chammah's shen, she screeudeyr blog fassan ee as dy mennick t'ee goaill ymmyd jeh'n ardan mean sheshoil eck son cowraghyn fassan y yrjaghey.

## Kianglaghyn magh
*
*